انعام الحق کوثر

ڈاکٹر انعام الحق کوثر بلوچستان کے حوالے سے تحقیق میں سند کا درجہ رکھتے ہیں، لسانیات، تاریخ اور بالخصوص مسلم لیگ اور تحریک پاکستان کی تاریخ کو اجاگر کیا. محکمہ تعلیم میں اعلی عہدوں پے فائز رہے،

پیدائش 
ڈاکٹر انعام الحق کوثر یکم اپریل 1931ء کو موضع کیناں کلاں تحصیل نکودر ضلع جالندھر میں پیدا ہوٸے

تعلیم
۔لاہور سے صحافت اور فارسی میں ایم اے کیے۔ پی ایچ ڈی بھی کی۔

عملی زندگی 
1955ء کو محکمہ تعلیم میں ملازم ہوئے، کوٸٹہ۔لورالائی ، سبی اور مستونگ کے کالجز میں تدریس کی۔1980ء میں بورڈ آف انٹرمیڈیٹ اینڈ سیکنڈری ایجوکیشن بلوچستان کے چیئرمین اور1985ء کو ناظم تعلیمات ادارہ نصابیات و مرکز توسیع تعلیم بلوچستان مقرر ہوئے، 1990ء میں ڈائریکٹر بلوچستان بہبود فنڈز سکیم، محکمہ تعلیم تعینات ہوئے،

اعزازات 
1997ء میں صدارتی تمغہ حسن کارکردگی ، 1968ء میں رائٹرز گلڈ انعام، 2010ء میں تحریک پاکستان گولڈ میڈل، کے علاوہ سیرت ایوارڈ سے بھی نوازے گئے

تصانیف 
100سے زائد تصانیف لکھیں، چند یہ ہیں.
 افغانیز ، لائف اینڈ ورکس
 بلوچستان میں فارسی شاعری
 بلوچستان میں اردو
 تذکرہ صوفیائے بلوچستان
 تحریک پاکستان میں بلوچستان کا حصہ
 بلوچستان میں نفاذ اردو
 علامہ اقبال اور اردو
 بلوچستان میں بولی جانے والی زبانوں کا تقابلی مطالعہ
 تحریک پاکستان اور صحافت
 سرور کائنات کی مہک بلوچستان میں
 سرور کائنات بحیثیت داعی امن و اخوت
 تعمیر ء تعلیم اور معلم
 بلوچستان میں تحریک تصوف
 بلوچستان آزادی کے بعد
 فارورڈ پالیسی اور اس کے نتائج، ترجمہ\بروس
 قائد اعظم بلوچستان میں
 مادر ملت اور بلوچستان
 نقوش بلوچستان
 بلوچستان : مسلم لیگ کے رہنما اور کارکن
 مرزا غالب کتابیات
 قائد اعظم، تحریک پاکستان اور صحافتی محاذ
 شعر فارسی در بلوچستان
 مسلم لیگ بچہ لیگ
 بلوچستان میں اردو ادب کے 100سال
 اردو کی قدیم دفتری دستاویزات
 پاکستانی زبانوں کے صوفی شعرا
 اقبالیات کے چند خوشے
 ارمغان کوثر
 جوئے کوثر
 باغ بلوچستان
 اقبال شناسی اور ادبائے بلوچستان کی تخلیقات
 بیرونی ممالک میں اردو
 بلوچستان میں نونہال کا ادب
 اقبال شناسی اور بلوچستان کے کالج میگزین
 نیکی کی کلیاں
 مکاتیب یوسف عزیز مگسی
 اردو ، ثقافت و ادب وادی بولان میں

وفات 
13 دسمبر 2014ء کو لاہور میں وفات پائی قبرستان ریل ٹاؤن (کینال کالونی ) نزد ای، ایم، ای سوسائٹی (لاہور) میں تدفین ہوئی

مزید دیکھیے
 ایم انور رومان

حوالہ جات 
انسائیکلوپیڈیا پاکستان ، کامران اعظم سوہدروی

1931ء کی پیدائشیں